ร้านชาบู ร้านนี้ถือเป็นร้านเด่นร้านดังอีกร้านนึงเลยก็ว่าได้ค่ะ เพราะถ้าเอ่ยชื่อ “ชาบู ชาบู นางใน” หลายๆ คนร้องอ๋อกันเป็นแน่ สำหรับสาขานี้ตั้งอยู่ที่โชคชัย 4 บริเวณซอยย่อยสตรีวิทยา 2 ซอย 20 ค่ะ หากขับรถมาสามารถจอดรถได้ตามข้างทางเลยค่ะ สำหรับเมนูของที่นี่มีทั้งแบบ A La Carte และแบบ Buffet ค่ะ แนะนำว่าให้ทานแบบบุฟเฟต์จะคุ้มกว่ามากๆ เลยค่ะ ตกหัวละ 349.- ทานได้แบบไม่อั้น ฟินตรงนี้แล่ะค่ะ ส่วนเมนูของที่นี่ก็มีให้เลือกไม่น้อยอยู่นะ ไม่ว่าจะเป็น หมูสไลด์ อันนี้เราชอบมาก เนื้อบางนุ่ม อร่อยดีค่ะ หรือจะเป็นเนื้อสไลด์ หมูสามชั้น กุ้ง ปลา ปลาหมึก ตับ หัวใจ ลูกชิ้นกุ้ง ลูกชิ้นปลา เกี๊ยวกุ้ง ผัก ไข่ แหม้เรียกได้ว่าจัดเต็มกันได้ตามความหิวเลยค่ะ ส่วนรสชาติน้ำซุปเค้าเราว่า หวาน อร่อย กลมกล่อมดีค่ะ ยิ่งใส่พวกผักลงไปเยอะๆ น้ำซุปยิ่งรสชาติดีทีเดียวค่ะ ส่วนน้ำจิ้มเค้าปรุงพริก กระเทียมเพิ่มนิดหน่อย รสชาติแซ่บ อร่อยถูกใจดีเลยค่ะ รวมๆ เราว่ารสชาติดี บริการดี ราคาไม่แพง ไม่ควรพลาดเลยค่ะกับ “ชาบู ชาบู นางใน”